*19 – 25 Οκτωβρίου 2015: Εβδομάδα Δράσης και Ευαισθητοποίησης της Κοινής Γνώμης σε θέματα που συνδέονται με την Προστασία και Ανάδειξη της Πολιτιστικής Κληρονομιάς, στο πλαίσιο της πρόσκλησης του Συλλόγου Ελλήνων Αρχαιολόγων, για την προβολή του πολυσχιδούς έργου της Αρχαιολογικής Υπηρεσίας*

**ΑΝΘΡΩΠΟΙ ΚΑΙ ΜΝΗΜΕΙΑ ΣΕ ΚΙΝΔΥΝΟ**

**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΕΦΟΡΕΙΑ ΑΡΧΑΙΟΤΗΤΩΝ ΑΡΓΟΛΙΔΑΣ**

**3ο ΔΗΜΟΤΙΚΟ ΣΧΟΛΕΙΟ ΑΡΓΟΥΣ**

**ΜΝΗΜΕΙΟ** ⏐**ΜΝΗΜΗΣ ⏐ΠΡΑΞΗ**

**19-20-21 Οκτωβρίου**

Εκπαιδευτικές δράσεις με θεματικές περιηγήσεις

στο 3ο Δημοτικό Σχολείο και την πόλη του Άργους

**24 Οκτωβρίου**

Χώροι στο φως, ιστορίες κρυμμένες

Προβολή ταινιών μικρού μήκους και animation, παρουσίαση εκπαιδευτικών δράσεων, ομιλίες, συλλογική συζήτηση και προβληματισμοί, δημιουργία εθελοντικής ομάδας συνεργασίας για την έγκαιρη και ολοκληρωμένη επέμβαση για τη συντήρηση και διάσωση των μνημείων.

***ΠΡΟΓΡΑΜΜΑ***

***19-10-2015***

*Εκπαιδευτική δράση Γ΄-Δ΄ Δημοτικού (υπό την καθοδήγηση υπαλλήλων της ΕΦΑΑΡΓ και των παιδαγωγών-εικαστικών και θεατρικού παιχνιδιού του σχολείου)*

*Χώρος: εντός της αίθουσας εκδηλώσεων του 3ου Δημοτικού Σχολείου Άργους)*

***20-10-2015***

*Εκπαιδευτική δράση Α΄-Β΄ Δημοτικού (υπό την καθοδήγηση υπαλλήλων της ΕΦΑΑΡΓ και των παιδαγωγών-εικαστικών και θεατρικού παιχνιδιού του σχολείου)*

*Χώρος: εντός της αίθουσας εκδηλώσεων του 3ου Δημοτικού Σχολείου Άργους)*

***21-10-2015***

*Εκπαιδευτική δράση Ε΄-ΣΤ΄ Δημοτικού (υπό την καθοδήγηση υπαλλήλων της ΕΦΑΑΡΓ και των παιδαγωγών-εικαστικών και θεατρικού παιχνιδιού του σχολείου)*

*Χώρος: εντός της αίθουσας εκδηλώσεων του 3ου Δημοτικού Σχολείου Άργους και περιηγητική επίσκεψη στα μνημεία από το 3ο Δημοτικό έως το Αρχαίο Θέατρο του Άργους, όπου θα τους υποδεχθεί η Διευθύντρια της ΕΦΑΑΡΓ κ.Α.Παπαδημητρίου.*

***24-10-2015***

*Παρουσίαση των δράσεων, ομιλίες, προβολή ταινιών και συγκρότηση ομάδων εθελοντικής ομάδας συνεργασίας*

***ΤΑΙΝΙΕΣ ΠΟΥ ΘΑ ΠΡΟΒΛΗΘΟΥΝ***

**Οι ειδικοί της αρχαιολογίας**

ΓΑΛΛΙΑ, 2010, 20'

Mέσα από ταινίες κινουμένων σχεδίων μικρού μήκους, ειδικοί της αρχαιολογίας θα μας εξηγήσουν πώς οι επιστήμονες καταλήγουν σε συμπεράσματα ερμηνεύοντας στοιχεία που οι περισσότεροι από εμάς θεωρούμε ως ανεξιχνίαστα ή χωρίς σημασία.

Η ταινία είναι μεταγλωττισμένη στα ελληνικά και απευθύνεται κυρίως σε παιδιά.

Σκηνοθεσία: JORIS CLERTE, PIERRE-EMMANUEL LYET, MARC CHEVALIER

Παραγωγή: INRAP, ARTE, PETITE CEINTURE

ΒΡΑΒΕΙΟ ΕΚΠΑΙΔΕΥΤΙΚΗΣ ΤΑΙΝΙΑΣ, ΑΓΩΝ 2012

**Witness the Past**

ΕΛΛΑΔΑ, 2011, 30'

Πρόκειται για μια σειρά ντοκιμαντέρ για παιδιά ηλικίας 8-12 ετών με θέμα την αρχαιοκαπηλία και την αρχαιολογία στην Ελλάδα, την Αίγυπτο και την Κύπρο.

Tα παιδιά ταξιδεύουν σε κρυμμένους τάφους, ξένες χώρες και αρχαίους πολιτισμούς, και γίνονται μάρτυρες της συναρπαστικής ανακάλυψης ανεκτίμητων αρχαιολογικών αντικειμένων αλλά και της απειλής των τυμβωρύχων.

Tα ντοκιμαντέρ περιλαμβάνουν αρχειακό υλικό από κινηματογραφικές ταινίες («H Eλένη της Tροίας», «H Mούμια»), αρχαιολογικές ανακαλύψεις και «αναπαραστάσεις» παράνομων ανασκαφών και λεηλασιών (ένας άνδρας που μπαίνει σ’ έναν αρχαίο τάφο, αντικείμενα κρυμμένα σε κουτιά που μεταφέρονται με φορτηγά κλπ.), ενώ έχουν χρησιμοποιηθεί και τρισδιάστατες αναπαραγωγές αντικειμένων.

Το πρώτο επεισόδιο διηγείται την ιστορία της κλοπής του «Θησαυρού των Αηδονιών» στη Νεμέα. Το δεύτερο επεισόδιο διηγείται την συναρπαστική ιστορία της ανακάλυψης του Nτέιρ ελ-Mπάχρι στην Αίγυπτο και το τρίτο αναφέρεται στη λεηλασία των αρχαιοτήτων της Κύπρου από τις παράνομες ανασκαφές του Λουίτζι Τσεσνόλα.Πρόκειται για μια σειρά ντοκιμαντέρ για παιδιά ηλικίας 8-12 ετών με θέμα την αρχαιοκαπηλία και την αρχαιολογία στην Ελλάδα, την Αίγυπτο και την Κύπρο.

Tα παιδιά ταξιδεύουν σε κρυμμένους τάφους, ξένες χώρες και αρχαίους πολιτισμούς, και γίνονται μάρτυρες της συναρπαστικής ανακάλυψης ανεκτίμητων αρχαιολογικών αντικειμένων αλλά και της απειλής των τυμβωρύχων.

Tα ντοκιμαντέρ περιλαμβάνουν αρχειακό υλικό από κινηματογραφικές ταινίες («H Eλένη της Tροίας», «H Mούμια»), αρχαιολογικές ανακαλύψεις και «αναπαραστάσεις» παράνομων ανασκαφών και λεηλασιών (ένας άνδρας που μπαίνει σ’ έναν αρχαίο τάφο, αντικείμενα κρυμμένα σε κουτιά που μεταφέρονται με φορτηγά κλπ.), ενώ έχουν χρησιμοποιηθεί και τρισδιάστατες αναπαραγωγές αντικειμένων.

Το πρώτο επεισόδιο διηγείται την ιστορία της κλοπής του «Θησαυρού των Αηδονιών» στη Νεμέα. Το δεύτερο επεισόδιο διηγείται την συναρπαστική ιστορία της ανακάλυψης του Nτέιρ ελ-Mπάχρι στην Αίγυπτο και το τρίτο αναφέρεται στη λεηλασία των αρχαιοτήτων της Κύπρου από τις παράνομες ανασκαφές του Λουίτζι Τσεσνόλα.

*Σκηνοθεσία: ΑΓΓΕΛΗ ΑΝΔΡΙΚΟΠΟΥΛΟΥ, ΑΡΓΥΡΗΣ ΤΣΕΠΕΛΙΚΑΣ*

*Παραγωγή: ANEMON PRODUCTIONS, ΡΕΑ ΑΠΟΣΤΟΛΙΔΟΥ*

**Μνήμη**

ΕΛΛΑΔΑ, 2011, 9'

«Οι πόλεις, όπως τα όνειρα, είναι χτισμένες με επιθυμίες και φοβίες, οι κανόνες τους παράλογοι, οι προοπτικές παραπειστικές και κάθε πράγμα κρύβει ένα άλλο πράγμα». Ίταλο Καλβίνο, «Αόρατες Πόλεις»

Η «Μνήμη» συνθέτει με σημεία του δρόμου –έργα τέχνης, αρχαιότητες, γκράφιτι– μια εικόνα της πόλης.

Το κάδρο απομονώνει, εστιάζει, παράγει συσχετισμούς. Η ταινία αφηγείται μια διαδρομή στην Αθήνα.

Σκηνοθεσία: ΦΟΥΛΗ ΜΕΛΑΝΙΤΟΥ

Παραγωγή: ΦΟΥΛΗ ΜΕΛΑΝΙΤΟΥ